Ragalna

Ragarna (a "g" è muta nnâ majuri parti dî prununzi) o Raanna (ntô dialettu lucali) è un cumuni di 3.103 abbitanti dâ pruvincia di Catania.

 Spicialitati 

Ragarna è nu pajiseḍḍu nicu nicu ma duci duci comu ô zùccuru, nfatti ḍḍocu si ponu truvari puma, pira, alivi, vinu, sausizza chî caliceḍḍi frijuti cû pani. 

 Munumenta 

Tanti e beḍḍi su' i munumenta ca mmiḍḍìscinu i strati dû pajisi: a Cresia Vecchia dâ Madonna dû Càrminu; a Cresia Nova di Santa Barbaruzza, a Cappeḍḍa di S. Rita, e a Cresia dâ Muntagna supra a l'Etna. Pi nun cuntari i parmenta e i trappita ca si tròvanu agnuni agnuni, 'n menzu ê campagni e nnâ sciara, i pagghiari dî picurara, a 'rutta catanisa, i tanti passijati dâ furistali 'n menzu â natura cchiù viva e cchiù virdi dû Parcu di l'Etna. 

 Festi 

Ḍḍà banna, si fistija a "festa dâ Madonna dû Càrminu" (dial: "Madonna 'uô Càrmuru"). 

 Culligamenti sterni 

RagalnaOnLine : È u situ cchiù cumpletu (storia, curtura, tradizziuna) di visitari ncapu a Ragarna. Fu fattu di carusi ragarnisi ca si pàssaru u tempu a valurizzari u pajisi unni iḍḍi vìvinu. Truvati i nutizzi ca vuliti sapiri macari ncapu â Muntagna (l'Etna), i privisiuna dû tempu, i tilicàmmiri pi vìdiri i culati làvichi ca scìnninu dâ muntagna e tanti autri cosi beḍḍi.

Catigurìa:Cumuni dâ pruvincia di Catania